CELEX: 62008CN0381
Language: sk
Date: 2008-08-22 00:00:00
Title: Vec C-381/08: Návrh na začatie prejudiciálneho konania, ktorý podal Bundesgerichtshof (Nemecko) 22. augusta 2008 – Car Trim GmbH/KeySafety Systems SRL

22.11.2008   
            
            
               SK
            
            
               Úradný vestník Európskej únie
            
            
               C 301/15
            
         Návrh na začatie prejudiciálneho konania, ktorý podal Bundesgerichtshof (Nemecko) 22. augusta 2008 – Car Trim GmbH/KeySafety Systems SRL
   (Vec C-381/08)
   (2008/C 301/29)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesgerichtshof
   Účastníci konania pred vnútroštátnym súdom
   
      Žalobkyňa: Car Trim GmbH
   
      Žalovaná: KeySafety Systems SRL
   Prejudiciálne otázky
   
               1.
            
            
               Má sa článok 5 bod 1 písm. b) nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (1) vykladať v tom zmysle, že zmluvy o dodaní tovaru, ktorý sa má vyhotoviť alebo vyrobiť, sa majú napriek konkrétnym požiadavkám objednávateľa týkajúcim sa zaobstarania, spracovania a dodania predmetov, ktoré sa majú vyhotoviť, vrátane zabezpečenia kvality výroby, spoľahlivosti dodania a bezchybného administratívneho vybavenia zákazky, kvalifikovať ako predaj tovaru (prvá zarážka) a nie ako poskytnutie služieb (druhá zarážka)? Aké kritériá sú pre toto vymedzenie rozhodujúce?
            
         
               2.
            
            
               Ak sa má vychádzať z toho, že ide o predaj tovaru: miesto, kam sa podľa zmluvy predaný tovar dodal alebo mal dodať, sa pri zmluve o kúpe tovaru na diaľku určuje podľa miesta fyzického odovzdania kupujúcemu alebo podľa miesta, na ktorom je tovar odovzdaný prvému prepravcovi na dodanie kupujúcemu?
            
         
      (1)  Ú. v. ES L 12, s. 1; Mim. vyd. 19/004, s. 42.